af en fr ne de nl nl en en af nl en nl nl af en af af af af af af af af af af af nl af nl en en en fr en en nl fr af en af fr nl en af nl en af fr nl en nl fr nl en nl fr af en af fr nl en af nl es af nl en nl nl en af en en en en
Die Hoorn kry nuwe webblad – DieHoorn
January 26, 2017January 26, 2017
HIER by Die Hoorn pak ons ’n opwin-dende reis aan met ’n splinternuwe webblad – ’n reis waarop ons ons lesers en adverteerders wil saamneem!
Met die digitale media wat toenemend ’n impak op die nuuswêreld en veral die gedrukte koerant het, word ons as’t ware genoodsaak om ons fokus toenemend na ons webblad en die sosiale media te verskuif, ’n stap wat baie nuwe geleentheid vir ons, ons lesers en ons kliënte ontsluit!
Ons weet daar is baie inwoners van Oudtshoorn vir wie Donderdag al Hoorn-dag geraak het. Ons het ná die afgelope Kersvakansie weer ’n sms van ’n leser ontvang wat vertel hoe sy oë Donderdae outomaties na Die Hoorn op die rakke begin soek as hy in die winkel kom, al weet hy dit is vakansie!
Diesulkes hoef egter nie bekommerd te wees nie. Hoewel die formaat moontlik in die toekoms mag verander, sal ons steeds die gedrukte koerant uitgee.
Wat ons webblad betref, kon Die Hoorn nie vir beter vennote gevra het as Lumico wat ons met die webblad gaan bystaan nie. Lumico staan onder leiding van ’n ervare koerantman en voorste digitale mediakenner, Willem Breytenbach.
Saam met Lumico, wat onlangs deur Oflocal – The Best of South Africa as die beste sosiale mediabemarkingsmaat-skappy in Kaapstad aangewys is, het ons reeds ’n besonderse nuwe webtuiste ontwikkel waarop ons sommer baie trots is.
En wat die lekkerste van die nuwe webtuiste gaan wees, is dat ons op ’n gereelde grondslag vars nuus daarop gaan publiseer. Elke dag kan dus Hoorndag raak! Maak ook seker om Die Hoorn op Facebook te “like” om van nuwe plasings in kennis gestel te word.
Soos met alle nuwe ondernemings sal daar nog heelwat skaafwerk en verfyning nodig wees, maar ons sien uit na die nuwe uitdagings.
Ons is ook propvol planne oor hoe ons die webblad gaan ontwikkel om dit opwindend en toeganklik vir ons lesers te maak. Die internet bied net soveel meer moontlikhede as die gedrukte koerant.
Net ter agtergrond: Van Oudtshoorn se plaaslike gedrukte koerante spog Die Hoorn steeds verreweg met die hoogste verkope. Ons strewe is om ons webblad die gewildste op Oudtshoorn en in die Klein Karoo te maak.
Die webblad sal vandag al by diehoorn.com besoek kan word en kort daarna by www.diehoorn.co.za sowel as www.diehoorn.com.
Ons hoor graag van ons lesers wat hulle van die nuwe webblad dink! Lesers is ook welkom om met voorstelle te kom wat hulle graag op die webblad sal wil sien. Stuur ’n ’n sms na 073 217 7089 of ’n e-pos na nuus@hoorn.co.za.
Enigeen wat op die blad wil adverteer kan my kontak by 044 272 5605 of by info@hoorn.co.za.
Erik wen 1ste PGA
February 16, 2017February 17, 2017
Deur Ben du Preez DIE oud-Struisie Erik van Rooyen het verlede naweek die Eye of Africa-PGA Gholftoernooi by die Signature Golfbaan...
Geen rybewyse meer vir swaarvoertuie op Oudtshoorn
February 8, 2018February 8, 2018
Deur Liesel le Roux OMDAT Oudtshoorn se toetsbaan vir die verkryging van rybewyse nie meer voldoen aan die riglyne...
Waterkrisis op Dysselsdorp en plase oos van Oudtshoorn
February 27, 2017February 27, 2017
DYSSELSDORP se inwoners sit bykans sonder water nadat ‘n pyp  vanoggend gebreek het en die Dysselsdorp Watersuiweringswerke oorstroom is. Ernstige...
Sakerolbal begin op 1 Februarie
January 13, 2017January 20, 2017
DIE gewilde rolballiga vir besighede wat deur die Oudtshoorn Rolbalklub aangebied word, begin weer Woensdag, 1 Februarie, by die...
Nog ‘n kleuter raakgery
December 15, 2018December 15, 2018
NOG ‘n kleuter van die Groter Oudtshoorn is die week deur ‘n voertuig raakgery. Juliano Freeks is ernstig beseer...
Gordon April reeds weke gelede uit op borgtog
August 4, 2017August 4, 2017
‘n Voormalige burgemeester van die Groter Oudtshoorn, Gordon April, is reeds etlike weke gelede op borgtog vrygelaat terwyl gewag...
116 eiendomme deur wind, hael en reën beskadig
February 3, 2019February 3, 2019
HY is geraak deur die omstandighede waarin inwoners van Volmoed hulle bevind nadat swaar reën, hael en sterk wind...
Rukwinde op pad met gevaar van veldbrande
June 13, 2018June 13, 2018
Die Eden Rampbestuursentrum het gister reeds alle plaaslike owerhede in die Eden-streek versoek om op ‘n hoë gereedheidsvlak te...
Marli wil haar lewe toewy aan anderWatertrokke op pad na De Rust
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details